CELEX: 62011TA0545
Language: hu
Date: 2013-10-08 00:00:00
Title: T-545/11. sz. ügy: A Törvényszék 2013. október 8-i ítélete — Stichting Greenpeace Nederland és PAN Europe kontra Bizottság ( „A dokumentumokhoz való hozzáférés — 1049/2001/EK rendelet — A glifozát hatóanyag forgalomba hozatalának első engedélyezésére vonatkozó dokumentumok — A hozzáférés részleges megtagadása — Természetes vagy jogi személy kereskedelmi érdekei megsértésének veszélye — Az 1049/2001/EK rendelet 4. cikkének (5) bekezdése — Nyomós közérdek — 1367/2006/EK rendelet — Az 1367/2006/EK rendelet 6. cikkének 1) bekezdése — 91/414/EGK irányelv” )

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/54
            
         A Törvényszék 2013. október 8-i ítélete — Stichting Greenpeace Nederland és PAN Europe kontra Bizottság
   (T-545/11. sz. ügy) (1)
   
   (A dokumentumokhoz való hozzáférés - 1049/2001/EK rendelet - A glifozát hatóanyag forgalomba hozatalának első engedélyezésére vonatkozó dokumentumok - A hozzáférés részleges megtagadása - Természetes vagy jogi személy kereskedelmi érdekei megsértésének veszélye - Az 1049/2001/EK rendelet 4. cikkének (5) bekezdése - Nyomós közérdek - 1367/2006/EK rendelet - Az 1367/2006/EK rendelet 6. cikkének 1) bekezdése - 91/414/EGK irányelv)
   2013/C 344/95
   Az eljárás nyelve: angol
   
      Felek
   
   
      Felperesek: Stichting Greenpeace Nederland (székhelye: Amszterdam, Hollandia), Pesticide Action Network Europe (PAN Europe) (székhelye: Brüsszel, Belgium) (képviselők: B. Kloostra és A. van den Biesen ügyvédek)
   
      Alperes: Európai Bizottság (képviselők kezdetben: P. Oliver, P. Ondrůšek és C. ten Dam, később: P. Oliver, P. Ondrůšek és C. Zadra meghatalmazottak)
   
      Az ügy tárgya
   
   A Bizottság 2011. augusztus 10-i, azon határozatának megsemmisítése iránti kérelem, amely megtagadja a hozzáférést a növényvédő szerek forgalomba hozataláról szóló, 1991. július 15-i 91/414/EGK tanácsi irányelv (HL L 230., 1. o.; magyar nyelvű különkiadás 3. fejezet, 11. kötet, 332. o.) alkalmazásában a Németországi Szövetségi Köztársaság mint jelentéstevő tagállam által kidolgozott, a glifozát hatóanyagra vonatkozó értékelőjelentés-tervezet 4. kötetéhez..
   
      Az ítélet rendelkező része
   
   
               1.
            
            
               A Törvényszék megsemmisíti a Bizottság 2011. augusztus 10-i határozatát, amely megtagadja a hozzáférést a növényvédő szerek forgalomba hozataláról szóló, 1991. július 15-i 91/414/EGK tanácsi irányelv alkalmazásában a Németországi Szövetségi Köztársaság mint jelentéstevő tagállam által kidolgozott, a glifozát hatóanyagra vonatkozó értékelőjelentés-tervezet 4. kötetéhez, amennyiben e határozat megtagadja a hozzáférést az említett kötet azon részeihez, amelyek a környezetbe való kibocsátásra vonatkozó információkat tartalmaznak: nevezetesen az egyes gazdasági szereplők által bejelentett hatóanyagban jelen lévő minden szennyeződés „minősége és mennyisége, amely e kötet első aldokumentumának C.1.2.1 pontjában (11–61. o.), második aldokumentumának C.1.2.1 pontjában (1–6. o.) és harmadik aldokumentumának C.1.2.1 pontjában (4. és 8–13. o.) szerepel; az egyes tételekben jelen levő szennyeződések és e szennyeződések mindegyikének minimális, átlagos és maximális értéke, amely az egyes gazdasági szereplőkre vonatkozóan az említett kötet első aldokumentumának C.1.2.2 pontjában (61–84. o.) és a harmadik aldokumentumának C.1.2.4 pontjában (7. o.) található táblázatban szerepel; valamint a gazdasági szereplők által előállított növényvédő szerek összetétele, amely ugyanezen kötet első aldokumentumának”A készítmények részletes specifikációja (II A melléklet 1.4) című C.1.3 pontjában (84–88. o.) szerepel.
            
         
               2.
            
            
               A Törvényszék a Bizottságot kötelezi a költségek viselésére.
            
         
      (1)  HL C 355., 2011.12.3.